Diari Oficial de la Generalitat Valenciana


Sumari del DOGV 3716, del 24-03-2000 (2000/2100)

RESOLUCIÓ de 29 de febrer de 2000, del conseller de Medi Ambient, per la qual es publica el resultat de la convocatòria de subvencions destinades a activitats de tractament i gestió de purins convocades per l’Ordre de 15 de març de 1999 (DOGV 3.467, de 06.04.1999).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2100


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 29 de febrer de 2000, del conseller de Medi Ambient, per la qual es publica el resultat de la convocatòria de subvencions destinades a activitats de tractament i gestió de purins convocades per l'Ordre de 15 de març de 1999 (DOGV 3.467, de 06.04.1999). [2000/S2100]
  
Mitjançant una ordre de 15 de març de 1999, de la Conselleria de Medi Ambient, es convoquen subvencions destinades a activitats de tractament i gestió de purins.
  
La base primera de l'annex de l'ordre de convocatòria estableix que podran ser beneficiàries d'aquesta subvenció les empreses o associacions que, durant l'exercici 1999 o, si és el cas, els exercicis 1999 i 2000, pretenguen redactar projectes i/o executar obres i infraestructures de tractament a la Comunitat Valenciana per als purins generats en aquesta comunitat.
  
D'acord amb la base tercera de l'annex de l'ordre, únicament són objecte de subvenció els projectes i les infraestructures de gestió de purins generats a la Comunitat Valenciana i realitzades en el seu àmbit territorial que s'ajusten a l'àmbit geogràfic i sistema de gestió previst en el Pla Integral de Residus de la Comunitat Valenciana.
  
De conformitat amb la base setena de l'annex de l'ordre de convocatòria, el dia 20 de setembre de 1999, es reuneix la comissió d'avaluació prevista en la mateixa, que acorda proposar la denegació de l'única sol·licitud presentada, d'acord amb l'informe tècnic emés pel Servei de Residus i Contaminació de la Direcció General d'Educació i Qualitat Ambiental el 29 de juliol de 1999.
  
Mitjançant un escrit de data 13 d'octubre de 1999, notificat el 19 d'octubre de 1999, es concedeix tràmit d'audiència a l'interessat, d'acord amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, perquè en el termini de 10 dies presente totes les al·legacions, documents i justificants que estime pertinents, sense que l'interessat haja complit aquest tràmit dins del termini concedit a l'efecte.
  
De conformitat amb la proposta inicial elevada per la comissió d'avaluació prevista en la base setena de l'annex de l'ordre de convocatòria i d'acord amb el que es disposa en la mencionada base, i en virtut de les competències que m'atribueixen l'article 35 de la Llei 5/1983, de 30 de desembre, del Govern Valencià, l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
No concedir la subvenció sol·licitada per l'empresa Técnicas y Tratamientos Medioambientales, SA, per superar el percentatge de subvenció pública recollit en el Pla Integral de Residus, al disposar ja de finançament de la Diputació Provincial de Castelló.
  
Contra la present resolució, que posa fi a la via administrativa, s'hi podrà interposar un recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició d'un recurs potestatiu de reposició davant l'autoritat que dicta l'acte, en el termini d'un mes des de l'endemà de la publicació, d'acord amb el que es disposa en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.